Арцём Фамін

Арцём Фамін — беларускі ганчар, майстар традыцыйнай керамікі з Глыбокага, які займаецца аднаўленнем і развіццём рэгіянальнай ганчарнай традыцыі Глыбоччыны. У сваёй практыцы спалучае вывучэнне музейных і этнаграфічных узораў з аўтарскай інтэрпрэтацыяй і сучаснымі мастацкімі рашэннямі.

 Адукацыя і прафесійны шлях 
Скончыў Віцебскі тэхналагічны каледж па спецыялізацыі «кераміка», атрымаў кваліфікацыю мастака-педагога. Працаваў у ААТ «Белмастацкераміка». Пазней вярнуўся на малую радзіму і пачаў паглыблена вывучаць ганчарную спадчыну рэгіёна, працуючы ў Глыбоцкім доме рамёстваў.

 Творчая дзейнасць 
Асноўны кірунак працы Арцёма Фаміна — аднаўленне традыцыйнага «прыкладнога» глыбоцкага ганчарства, арыентаванага на бытавыя патрэбы.

 Удзел у мерапрыемствах і прызнанне 
У 2022 годзе стаў пераможцам (1 месца) конкурсу «Гліна спявае» ў межах III Міжнароднага пленэру народнага дэкаратыўна-прыкладнога мастацтва ў Копысі.

 Нематэрыяльная спадчына 
Фамін з'яўляецца носьбітам і даследчыкам тэхналогіі аплятання ганчарнага посуду берасцянымі стужкамі.

 Дударская тэматыка 
Арцём Фамін — аўтар памятных гліняных медальёнаў з лагатыпам дуды для міжнароднага фэсту дударскіх рэгіёнаў «Дударскі рэй».

Майстар таксама вырабляе фігуркі дудароў з гліны, працягваючы традыцыю нацыянальнай керамічнай пластыкі, закладзеную Міхасём Філіповічам, які ў 1946 годзе звярнуўся да керамікі і стварыў цыкл гліняных фігурак («Дудар», «Цымбаліст», «Жалейка», «Лявоніха» і інш.).

 У фальклорных практыках 
Удзельнічаў у рэканструкцыі вясельнага абрада ў межах свята-конкурсу «Вялікая вясельніца» (Ушачы, 2017).

 Заўвагі 

Катэгорыя:Беларускія рамеснікі
Катэгорыя:Ганчары
Катэгорыя:Культура Віцебскай вобласці
Катэгорыя:Людзі з Глыбокага